**Ministru kabineta rīkojuma “Grozījumi Ministru kabineta 2015.gada 10. novembra rīkojumā Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) rīkojuma “Grozījumi Ministru kabineta 2015. gada 10. novembra rīkojumā Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”” (turpmāk – MK rīkojums Nr.709) projekts (turpmāk – MK rīkojuma projekts) izstrādāts, lai atbilstoši Kultūras ministrijas (turpmāk – KM) veiktajām izmaiņām precizētu MK rīkojumā Nr.709 noteikto pieejamo finansējumu un rezultatīvos rādītājus nacionālas nozīmes attīstības centriem integrēto teritoriālo investīciju ietvaros. Rīkojuma projekts stāsies spēkā Oficiālo publikāciju un tiesiskās informācijas likuma 7. panta trešajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši KM sagatavotajiem grozījumiem Ministru kabineta 2017. gada 24. oktobra noteikumos Nr.635 “Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi” (turpmāk – grozījumi MK noteikumos Nr. 635), Ministru kabineta 2019. gada 17. decembra protokollēmuma (prot. Nr. 59; 52§) otrais punkts paredz Vides aizsardzības un reģionālās attīstības ministrijai (turpmāk – VARAM) sadarbībā ar KM sagatavot, un vides aizsardzības un reģionālās attīstības ministram steidzamības kārtībā mēneša laikā iesniegt izskatīšanai Ministru kabinetā grozījumus MK rīkojumā Nr.709, precizējot norādīto 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk - 5.5.1. SAM) finansējumu un sasniedzamos rādītājus.Grozījumi MK noteikumos Nr. 635 paredz samazināt 5.5.1. SAM trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – 5.5.1. SAM 3. atlases kārta) ietvaros pieejamo finansējumu, vienlaikus samazinot 5.5.1. SAM 3. atlases kārtas ietvaros sasniedzamos rādītājus, kā arī paredz svītrot Rīgas pilsētas pašvaldību kā 5.5.1. SAM 3. atlases kārtas finansējuma saņēmēju, lai noteiktu Rīgu pilsētas pašvaldību kā 5.5.1. SAM 4. atlases kārtas finansējuma saņēmēju. Papildus tam grozījumi MK noteikumos Nr. 635 paredz finansējuma pārdali no 5.5.1. SAM 3. atlases kārtas uz 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” (turpmāk – 8.1.3. SAM) 2. atlases kārtu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 13. septembra sēdē skatītajā Finanšu ministrijas (turpmāk – FM) informatīvajā ziņojumā “Par fiskālās telpas pasākumiem un izvedumiem prioritārajiem pasākumiem valsts budžetam 2020. gadam un ietvaram 2020.-2022. gadam” (turpmāk – FM informatīvais ziņojums) tika noteikts, ka ir nepieciešams atbrīvot valsts budžeta fiskālo telpu par vismaz 13 milj. *euro* 2020. gadā, paredzot nozaru ministrijām veikt pārdales. KM tika uzdots novirzīt 5.5.1. SAM Eiropas Reģionālās attīstības fonda (turpmāk – ERAF) finansējumu 16 100 000 *euro* apmērā VSIA “Paula Stradiņa klīniskās universitātes slimnīca” ERAF projekta valsts budžeta līdzfinansējuma daļas segšanai. Ar 2018. gada 11. septembra grozījumiem MK noteikumos Nr. 635 no 5.6.1 specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1. SAM) uz 5.5.1. SAM 3. atlases kārtu tika novirzīts ERAF finansējums 23 192 193 *euro* apmērā (t.sk. 2 451 484 *euro* snieguma rezerve). Finansējums tika paredzēts kultūras mantojuma atjaunošanai un ar to saistītās infrastruktūras uzlabošanai ar mērķi izveidot nacionālo koncertzāli ar konferenču funkciju Rīgas pilsētā. Ņemot vērā, ka ar MK 2019. gada 13. septembra protokollēmumu (prot. Nr.41; 1.§) no 5.5.1. SAM 3. atlases kārtas tiek pārdalīts ERAF finansējums 16 100 000 *euro* apmērā SIA “Paula Stradiņa klīniskās universitātes slimnīca” projekta īstenošanai, lai īstenotu iecerēto Nacionālās koncertzāles ar konferenču funkciju projektu, finansējums nav pietiekams. Taču 2019. gada 5. novembrī Ministru kabinetā tika izskatīts KM informatīvais ziņojums “Par nacionālās koncertzāles attīstības projekta izstrādes gaitu un nepieciešamo finansējumu juridisko risinājumu izstrādei”, kurā tiek piedāvāta turpmākā rīcība projekta īstenošanai Rīgā, neparedzot ERAF finansējuma piesaisti.Savukārt Ministru kabineta 2019. gada 11. oktobra sēdē skatītais FM informatīvais ziņojums “Par Eiropas Savienības struktūrfondu un Kohēzijas fonda 2014. -2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – 2019. gada 11. oktobra informatīvais ziņojums) paredz KM no 5.5.1. SAM 3. atlases kārtas novirzīt uz Izglītības un zinātnes ministrijas pārziņā esošo 8.1.3. SAM 2. atlases kārtu 1 512 337 *euro* valsts budžeta virssaistību finansējumu.[[1]](#footnote-2) Finansējums paredzēts profesionālās izglītības kompetences centra “Liepājas Mūzikas, mākslas un dizaina vidusskola” projekta “PKIC Liepājas Mūzikas, mākslas un dizaina vidusskolas profesionālās kultūrizglītības mācību vides modernizēšana” īstenošanai.Rīgas pilsētas pašvaldība 2018. gada 7. jūnijā Centrālajā finanšu un līgumu aģentūrā iesniedza projektu “Rīgas Centrāltirgus revitalizācija – kanālmalas infrastruktūras un publiskās ārtelpas sakārtošana” (turpmāk – Centrāltirgus projekts), paredzot investēt 2 419 222 *euro* virssaistību finansējumu, taču 2019. gada 6. jūnijā Rīgas dome Centrāltirgus projektu atsauca, jo tā īstenošanā tika identificēti riski. Par šo finansējumu 5.5.1. SAM tika noteikti divi atbalstāmie projekti un, kā projektu īstenotājs tika noteikta Rīgas pilsētas pašvaldība. Ņemot vērā, ka 2019. gada 11. oktobra informatīvais ziņojums paredz 5.5.1. SAM finansējuma novirzīšanu uz citu tematisko mērķi – 8.1.3. SAM, lai mazinātu administratīvo slogu un nebūtu jāveic papildu grozījumi darbības programmā “Izaugsme un nodarbinātība”, Ministru kabineta 2019. gada 11. oktobra sēdē (prot. Nr.47 3.§) tika pieņemts lēmums uz 8.1.3. SAM pārvirzīt 5.5.1. SAM virssaistību finansējumu. Līdz ar to Rīgas pilsētas pašvaldībai paredzēto virssaistību finansējumu 1 512 337 *euro* apmērā aizstājot ar ERAF finansējumu un saglabājot 906 885 *euro* virssaistību finansējumu. Lai nodrošinātu, ka 5.5.1. SAM ERAF gala finansējums 7 092 193 *euro* un virssaistību finansējums 906 885 *euro* apmērā tiktu investēts atbilstoši sākotnēji plānotajam Rīgas pilsētā, KM paredzējusi izveidot 5.5.1. SAM 4. atlases kārtu, kuras mērķis ir nodrošināt kultūras mantojuma attīstīšanu un saglabāšanu Rīgas vēsturiskajā centrā.[[2]](#footnote-3)Ņemot vērā minētās izmaiņas, ir nepieciešams precizēt arī MK rīkojumu Nr. 709.  |
| 3. | Projekta izstrādē iesaistītās institūcijas | KM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmā un 5.5.1. SAM 3. kārtas īstenošanas noteikumos minētās mērķa grupas un projektu iesniedzēji – nacionālas nozīmes attīstības centru pašvaldības, ar kultūras un dabas mantojuma objektu saistīto pakalpojumu sniedzēji, iedzīvotāji, vietējie un ārvalstu tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu**

|  |
| --- |
| Projekts šo jomu neskar |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar MK rīkojuma projektu netiek mainīts normatīvais regulējums, kā arī tas neparedz ieviest jaunas politikas iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punkts).  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija kā atbildīgā iestāde par integrēto teritoriālo investīciju finansējuma un iznākuma rādītāju sadalījumu un KM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav  |

Vides aizsardzības un reģionālās attīstības ministrs J. Pūce

K.Krūmiņa, 66016752

Krista.krumina@varam.gov.lv

1. Rīkojuma projekta pielikuma “II. Kopējie sasniedzamie rezultatīvie rādītāji nacionālas nozīmes attīstības centru grupai” 8.1.3. SAM finansējums netiek palielināts, jo pielikuma trešajā kolonnā tiek norādīts finansējums bez virssaistībām. Ņemot vērā, ka no 5.5.1. SAM un 8.1.3. SAM tiek pārcelts virssaistību finansējums, izmaiņas pielikumā nav nepieciešamas. [↑](#footnote-ref-2)
2. Rīgas pilsētas pašvaldībai pieejamais ERAF finansējums 5.5.1. SAM 4. kārtas ietvaros ir ieskaitīts pielikuma “II. Kopējie sasniedzamie rezultatīvie rādītāji nacionālas nozīmes attīstības centru grupai” tabulas kolonnā “Kopējais specifiskā atbalsta mērķa ERAF finansējums atbilstoši DP, *euro*”. 5.5.1. SAM 4. kārta netiek īstenota ITI ietvaros, līdz ar to finansējums atsevišķi pielikumā neuzrādās. [↑](#footnote-ref-3)